**Un vis, o chemare**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E vis sau mi se pare

În scurta-mi preumblare

De dincolo de nori

De dincoace de flori

Eu știu dintru-nceput

Și până la sfârșit

Că totu-i trecător

În lume curgător

Și-n fiecare clipă

Ce se consumă-n pripă

Eternă existență

Iubire în esență

Din necuprins venind

O lume cucerind

În haos și mister

Mișcându-se-n eter

Lumina cea suavă

Ce se ridică-n slavă

Și se coboară blând

Prin lume circulând

Ne farmecă mereu

Același Dumnezeu

O rânduială sfântă

În inimi se avântă

Aș vrea să nu mai fie

Haos, dezarmonie

S-avem ca sfânt trofeu

Hristos Arhiereu

În inimă și-n gând

O dragoste având

Continuă iertare

În Rai sfântă chemare.